Mergežeris (Varėnos r.)

Mergežeris – ežeras pietų Lietuvoje, Varėnos rajone, apie 3,5 km į pietvakarius nuo Varėnos. Ežero ilgis iš pietvakarių į šiaurės rytus – 0,39 km, plotis – iki 0,21 km. Altitudė 108,7 m. Krantai daugiausia pelkėti, tik pietinis sausas ir aukštas. Ežerą iš rytų ir pietų supa Mergežerio miškas. Pietvakariuose išteka upelis link netoliese pratekančios Derežnos. Prie ežero įsikūręs Mergežerio kaimas.

Mergežeris yra negilus, bet dumblinas (išvalytose maudymuisi skirtose pakrantėse ne). Pasaulinių karų metais į ežerą buvo verčiamos visos ginklų nuolaužos, puodai. Todėl čia galima rasti istorinių daiktų.

Ežerėvardis Mer̃gežeris greičiausiai kilęs nuo žodžio merga („mergaitė, jaunuolė“), nors gali turėti išlaikęs ir seną šaknies mer-g- reikšmę, susijusią su drėgnumu (plg.  „dulksna“,  „lynoti“ ir t. t.).

Padavimas apie Mergežerį 

Senais laikais, kur dabar tyvuliuoja Mergežerio ežeras, buvo pieva, o toje pievoje – šaltinio akis. Gretimame kaime gyveno mergina, kurią jos tėvai norėjo išleisti už nemylimo vyro. Mergina nenorėjo tekėti, ji ilgai sėdėdavo po ąžuolu ir verkdavo, kol galiausiai… vieną kartą ganydama jaučius toje akyje nusiskandino.
Iš akies išsiliejo ežeras, kuris buvo pavadintas Mergežeriu. Pagal ežerą atsirado ir kaimo pavadinimas.

Šaltiniai 

Varėnos rajono ežerai